C 252/20
SK
Úradný vestník Európskej únie
17.7.2023
— v dôsledku toho vyhovel žalobným návrhom odvolateľa v prvom stupni, a teda: — zrušil rozhodnutie z 21. januára 2021, ktorým bol odvolateľ pridelený na pozíciu poradcu na Generálnom riaditeľstve pre predsedníctvo, a v prípade potreby zrušil rozhodnutie o vymáhaní neoprávnene vyplatených súm z 8. marca 2021, — v prípade potreby zrušil rozhodnutie zo 16. septembra 2021, ktorým sa zamieta sťažnosť odvolateľa zo 7. apríla 2021, — uložil náhradu majetkovej a nemajetkovej ujmy spôsobenej odvolateľovi, — uložil ďalšiemu účastníkovi konania povinnosť nahradiť trovy oboch konaní.
Odvolacie dôvody a hlavné tvrdenia Na podporu svojho odvolania odvolateľ uvádza tieto odvolacie dôvody: 1.
V napadnutom rozsudku sa nesprávne vykladá pojem práva byť vypočutý, rozsudok obsahuje nesprávne právne kvalifikácie a skresľuje skutočnosti uvedené v spise.
Prvostupňový súd porušil svoju povinnosť odôvodnenia. 2.
Napadnutý rozsudok porušuje povinnosť odôvodnenia. 3.
Napadnutý rozsudok porušuje povinnosť konať s náležitou starostlivosťou.
Odvolanie podané 11. apríla 2023: Penya Barça Lyon: Plus que des supporters (PBL) a Issam Abdelmouine proti rozsudku Všeobecného súdu (prvá komora) z 8. februára 2023 vo veci T-538/21, PBL a WA/Komisia (Vec C-224/23 P) (2023/C 252/23) Jazyk konania: francúzština Účastníci konania Odvolatelia: Penya Barça Lyon: Plus que des supporters (PBL) a Issam Abdelmouine (v zastúpení: J. Branco, avocat) Ďalší účastník konania: Európska komisia Návrhy odvolateľov Odvolatelia navrhujú, aby Súdny dvor: — zrušil rozsudok Všeobecného súdu Európskej únie z 8. februára 2023 vo veci T-538/21, PBL a WA/Komisia v celom rozsahu, — vyhovel konečným návrhom, ktoré odvolatelia predložili v prvostupňovom konaní v celom rozsahu.
Odvolacie dôvody a hlavné tvrdenia Na podporu svojho odvolania odvolatelia uvádzajú niekoľko odvolacích dôvodov.
Po prvé sa Všeobecný súd dopustil nesprávneho skutkového a právneho posúdenia tým, že zamietol ako neprípustnú žalobu o neplatnosť, pokiaľ ide o Penya Barça Lyon, jednak preto, že v prípade, že viacero osôb podá jednu a tú istú žalobu, záujem prvého žalobcu na konaní prevažuje nad záujmom druhého žalobcu, a jednak preto, že zamietol návrh odvolateľov na predloženie dôkazov na účely preukázania záujmu žalobcu v prvom rade na konaní.
Po druhé Všeobecný súd porušil procesné práva odvolateľov tým, že nerozhodol o predloženom žalobnom dôvode týkajúcom sa diskrečnej právomoci Komisie, pokiaľ ide o sťažnosti, ktoré jej boli predložené.
Po tretie sa Všeobecný súd dopustil nesprávneho právneho posúdenia tým, že nezohľadnil akýkoľvek priamy majetkový a hospodársky záujem odvolateľov na skutkových okolnostiach prejednávanej veci.